# Neoplàsia

Una neoplàsia (o rarament denominada neoplasma) és un creixement anormal de teixit. Dit d'una altra manera, un grup de cèl·lules que es multipliquen en excés eludint els diversos mecanismes orgànics destinats a evitar-ho, com ara els del sistema immunitari. La paraula ve del grec antic νεο- neo "nou" i plasma πλάσμα "formació, creació". Aquest creixement anormal generalment, però no sempre, forma un tumor (o massa).
L'Organització Mundial de la Salut classifica els tumors en quatre grups principals:
* Neoplàsies benignes
* Neoplàsies in situ
* Neoplàsies malignes o càncers
* Neoplàsies de comportament incert o desconegut.
Abans del creixement anormal (conegut com a neoplàsia), les cèl·lules experimenten sovint canvis en la seva morfologia histològica, com ara una metaplàsia o una displàsia. No obstant això, la metaplàsia i la displàsia no sempre progressen a neoplàsia. La multiplicació de les cèl·lules neoplàsiques supera i no està coordinada amb el creixement dels teixits normals del seu voltant. Fins i tot persisteix d'una manera excessiva després del cessament dels estímuls que la desencadenen.

## Tipus de neoplàsies

Generalment, les diferències presents entre els dos tipus de neoplàsies són clares:

### Neoplàsies benignes

* Tenen un creixement limitat.
* Estan clarament localitzades.
* Presenten una certa adhesió cel·lular.
* Creixement: tenen inhibició per contacte.
* Estan encapsulades per teixit connectiu, per tant l'extirpació és fàcil. Els adenomes tubulars i els hamartomes mamaris són un exemple.
* Canvis morfològics: les cèl·lules són semblants a les cèl·lules madures del teixit d'origen.
* Canvis funcionals: les cèl·lules conserven les funcions pròpies del teixit d'origen, p. ex. si secretava hormones, ho seguirà fent però amb una hipersecreció.
* Velocitat de creixement: sol ser menor.
* No solen tenir metàstasis.

### Neoplàsies malignes

O càncers, tenen un creixement desordenat. Tumors indiferenciats o poc diferenciats; el grau d'anaplàsia, o absència de diferenciació, dona una idea de la seva malignitat: com més anaplàstic, més maligne i amb pitjor pronòstic.
* Creixement: no tenen inhibició per contacte.
* No estan encapsulats i poden envair teixits, per tant la seva resecció quirúrgica és difícil.
* Canvis morfològics: les cèl·lules són diferents, pleomòrfiques i més primitives.
* Canvis funcionals: les cèl·lules no tenen la funció tissular que els correspon. N'és un exemple les anomenades síndromes paraneoplàstiques, en les quals el tumor produeix diverses substàncies que no són pròpies del teixit original.
* Velocitat de creixement: sol esser major i sovint és exponencial, ja que com més indiferenciades o anaplàstiques siguin les seves cèl·lules més ràpidament es divideixen.
* Alta activitat mitòtica.
* Disseminació a distància: Ja que poden presentar metàstasis (implants tumorals no continus al tumor primari).

### Neoplàsies potencialment malignes

Inclouen les neoplàsies in situ, alguns adenomes pleomòrfics, els tumors fil·loides i els tumors miofibroblàstics inflamatoris. No envaeixen, ni destrueixen els teixits circumdants, però amb el temps es poden transformar en un càncer.

## Característiques de les neoplàsies benignes i malignes

| Característica | Benigna | Maligna |
| Diferenciació | Les cèl·lules tumorals s'assemblen a les cèl·lules madures originals | Les cèl·lules tumorals en major o menor grau no s'assemblen a les cèl·lules madures originals |
| Tassa de creixement | Lenta; pot interrompre o retrocedir | Ràpida, autònoma; generalment no interromp ni retrocedeix |
| Tipus de creixement | S'expandeix i desplaça | Envaeix, destrueix i reemplaça teixits |
| Metàstasis | No | Sí |
| Efecte a la salud | Generalment no ocasiona la mort | Por ocasionar la mort si no es diagnostica i subministra tractament |
Però de les característiques anteriors sempre hi ha excepcions. Per exemple el carcinoma basocel·lular, el càncer més habitual de la pell, només de forma excepcional metastatitza. O el meningioma que, tot i ser una neoplàsia benigna, segons sigui la seva localització i dimensions provoca una afectació neurològica de naturalesa compressiva, la qual pot ser greu i de vegades causar la mort. Des del punt de vista histopatològic el fibroelastoma papil·lar recurrent és un tumor benigne, però el seu comportament biològic és el d'una neoplàsia maligna. Val a dir que les neoplàsies benignes del cor són extremadament infreqüents i no acostumen a provocar una simptomatologia destacable, però algunes d'elles poden ser causa d'una mort sobtada, per exemple els lipomes cardíacs. Els coristomes, encara que formen masses no es consideren veritables neoplàsies, ja que són grups de cèl·lules normals que apareixen en llocs on habitualment no hi són presents.

## Referències

* ↑ Arends, M. «Neoplasia – definition, nomenclature and spread» (en anglès). Pathologia. College of Medicine & Veterinary Medicine, University of Edinburgh, 2018; Maig 2. [Consulta: 17 juny 2022].
* ↑ Ribatti, D «The concept of immune surveillance against tumors. The first theories» (en anglès). Oncotarget, 2017 Gen 24; 8 (4), pp: 7175-7180. PMID: 27764780. DOI: 10.18632/oncotarget.12739. PMC: 5351698 [Consulta: 7 juliol 2022].
* ↑ Stedman, TL; et al. Neoplasm (en anglès). Twenty-Eighth Edition. A: Stedman's medical dictionary, Lippincott Williams & Wilkins. Philadelphia, 2005; Des 14, pàgs: 2100. ISBN 978-0-7817-3390-8.
* ↑ World Health Organization. «Chap. II, Neoplasms» (en anglès). ICD 10. [Consulta: 19 juny 2014].
* ↑ Krafts, K «Metaplasia vs. neoplasia» (en anglès). Pathology Student. University of Minnesota, 2009; Maig 13, pàgs: 2 [Consulta: 3 juny 2022].
* ↑ Krafts, K «What's the connection between dysplasia and neoplasia?» (en anglès). Pathology Student. University of Minnesota, 2009; Jun 3, pàgs: 2 [Consulta: 3 juny 2022].
* ↑ Abrams, Gerald. «Disturbances of Growth. Neoplasia I» (en anglès). Patients and Populations: Medical Genètics. University of Michigan, 2012; Set 25 (rev). [Consulta: 21 novembre 2012].
* ↑ Sinha, T «Tumors: Benign and Malignant» (en anglès). Cancer Therapy & Oncology International Journal, 2018 Maig 1; 10 (3), pp: 555790. ISSN 2473-554X. DOI: 10.19080/CTOIJ.2018.10.555790 [Consulta: 11 desembre 2020].
* ↑ Janiszewska, M; Primi, MC; Izard, T «Cell adhesion in cancer: Beyond the migration of single cells» (en anglès). Journal of Biological Chemistry, 2020 Feb 21; 295 (8), pp: 2495-2505. PMID: 31937589. DOI: 10.1074/jbc.REV119.007759. PMC: 7039572 [Consulta: 20 maig 2022].
* ↑ Miller, MC; Johnson, P; Kim, S; Choi, L «Tubular adenomas of the breast: a rare diagnosis» (en anglès). BMJ Case Rep, 2018 Ag 27; 2018, pp: bcr2018224631. PMID: 30150335. DOI: 10.1136/bcr-2018-224631. PMC: 6119356 [Consulta: 11 juny 2022].
* ↑ Roychowdhury, M «Hamartoma» (en anglès). Breast: Fibroepithelial tumors. PathologyOutlines.com, Inc, 2020; Oct 8 (rev), pàgs: 5 [Consulta: 27 novembre 2020].
* ↑ Zhou, D; Luo, Y; Dingli, D; Traulsen, A «The invasion of de-differentiating cancer cells into hierarchical tissues» (en anglès). PLoS Computational Biology, 2019 Jul 1; 15 (7), pp: e1007167. PMID: 31260442. DOI: 10.1371/journal.pcbi.1007167. PMC: 6625723 [Consulta: 31 juliol 2022].
* ↑ Krafts, K «Anaplàsia» (en anglès). Pathology Student. University of Minnesota, 2009; Jun 5, pàgs: 2 [Consulta: 30 octubre 2020].
* ↑ Krafts, K «What does “differentiation” mean?» (en anglès). Pathology Student. University of Minnesota, 2017; Des 12, pàgs: 3 [Consulta: 5 desembre 2020].
* ↑ Nelson, PJ; Daniel, TO «Emerging targets: molecular mechanisms of cell contact-mediated growth control» (en anglès). Kidney International, 2002 Gen; 61 (Supl 1), pp: S99-S105. ISSN 1523-1755. DOI: 10.1046/j.1523-1755.2002.0610s1099.x. PMID: 11841621 [Consulta: 17 juny 2022].
* ↑ Bignold, LP «Pathogenetic mechanisms of nuclear pleomorphism of tumour cells based on the mutator phenotype theory of carcinogenesis» (en anglès). Histology and Histopathology, 2003 Abr; 18 (2), pp: 657-664. ISSN 1699-5848. DOI: 10.14670/HH-18.657. PMID: 12647815 [Consulta: 7 desembre 2020].
* ↑ Pelosof, LC; Gerber, DE «Paraneoplastic syndromes: an approach to diagnosis and treatment» (en anglès). Mayo Clin Proc, 2010 Set; 85 (9), pp: 838-854. PMID: 20810794. DOI: 10.4065/mcp.2010.0099. PMC: 2931619 [Consulta: 13 maig 2022].
* ↑ Gale, RP «Síndromes paraneoplásicos» (en castellà). Manual MSD (Versión profesional). Merck Sharp & Dohme Corp, 2018; Jul (rev), pàgs: 4 [Consulta: 30 octubre 2020].
* ↑ Talkington, A; Durrett, R «Estimating Tumor Growth Rates In Vivo» (en anglès). Bulletin of Mathematical Biology, 2015 Oct; 77 (10), pp: 1934-1954. PMID: 26481497. DOI: 10.1007/s11538-015-0110-8. PMC: 4764475 [Consulta: 11 juny 2022].
* ↑ Rodriguez-Brenes, IA; Wodarz, D; Komarova, NL «Minimizing the risk of cancer: tissue architecture and cellular replication limits» (en anglès). J R Soc Interface, 2013 Jul 3; 10 (86), pp: 20130410. PMID: 23825115. DOI: 10.1098/rsif.2013.0410. PMC: 3730689 [Consulta: 31 juliol 2022].
* ↑ Dominguez-Brauer, C; Thu, KL; Mason, JM; Blaser, H; et al «Targeting Mitosis in Cancer: Emerging Strategies» (en anglès). Mol Cell, 2015 Nov 19; 60 (4), pp: 524-536. ISSN 1097-4164. DOI: 10.1016/j.molcel.2015.11.006. PMID: 26590712 [Consulta: 13 maig 2022].
* ↑ Zeeshan, R; Mutahir, Z «Cancer metastasis - tricks of the trade» (en anglès). Bosnian Journal of Basic Medical Sciences, 2017 Ag 20; 17 (3), pp: 172-182. PMID: 28278128. DOI: 10.17305/bjbms.2017.1908. PMC: 5581965 [Consulta: 13 maig 2022].
* ↑ Di Palma, S «Carcinoma Ex Pleomorphic Adenoma, with Particular Emphasis on Early Lesions» (en anglès). Head & Neck Pathology, 2013 Jul; 7 (Supl 1), pp: S68-S76. PMID: 23821206. DOI: 10.1007/s12105-013-0454-z. PMC: 3712089 [Consulta: 22 juny 2022].
* ↑ Widya, RL; Rodrigues, MF; Truong, PT; Watson, PH; Weir, LM; et al «Malignant Epithelial Transformation in Phyllodes Tumor: A Population-Based Case Series» (en anglès). Cureus, 2017 Nov 3; 9 (11), pp: e1815. PMID: 29312836. DOI: 10.7759/cureus.1815. PMC: 5752221 [Consulta: 22 juny 2022].
* ↑ Palaskar, S; Koshti, S; Maralingannavar, M; Bartake, A «Inflammatory myofibroblastic tumor» (en anglès). Contemp Clin Dent, 2011 Oct; 2 (4), pp: 274-277. PMID: 22346151. DOI: 10.4103/0976-237X.91787. PMC: 3276851 [Consulta: 3 juny 2022].
* ↑ Biava, PM; Bonsignorio, D «Cancer and Cell Differentiation: a Model of Explain Malignancy» (en anglès). Journal of Tumor Marker Oncology, Tardor 2002; 17 (2), pp: 47-54. ISSN 0886-3849 [Consulta: 1r juliol 2022].
* ↑ Padmanaban, V; Tsehay, Y; Cheung, KJ; Ewald, AJ; Bader, JS «Between-tumor and within-tumor heterogeneity in invasive potential» (en anglès). PLoS Computational Biology, 2020 Gen 21; 16 (1), pp: e1007464. PMID: 31961880. DOI: 10.1371/journal.pcbi.1007464. PMC: 6994152 [Consulta: 7 juliol 2022].
* ↑ Laruelle, A; Manini, C; Iñarra, E; López, JI «Metastasis, an Example of Evolvability» (en anglès). Cancers (Basel), 2021 Jul 21; 13 (15), pp: 3653. PMID: 34359555. DOI: 10.3390/cancers13153653. PMC: 8345027 [Consulta: 1r juliol 2022].
* ↑ Rappoport, D; Veloso, M; Montes, R; Pizarro, L; Valdés, F «Carcinoma basocelular metastásico» (en castellà). Revista de Otorrinolaringología y Cirugía de Cabeza y Cuello (Santiago de Chile), 2016 Des; 76 (3), pp: 347-352. ISSN 0718-4816. DOI: 10.4067/S0718-48162016000300015 [Consulta: 30 octubre 2020].
* ↑ Gitto, L; Bolino, G; Cina, SJ «Sudden Unexpected Deaths Due to Intracranial Meningioma: Presentation of Six Fatal Cases, Review of the Literature, and A Discussion of the Mechanisms of Death» (en anglès). J Forensic Sci, 2018 Maig; 63 (3), pp: 947-953. ISSN 0022-1198. DOI: 10.1111/1556-4029.13626. PMID: 28834541 [Consulta: 21 novembre 2020].
* ↑ Díaz-Antón, B; González Pinto, Á; Parra Jiménez, FJ; Cuerpo Caballero, G; Pérez Rodríguez, F; Solís Martín, J «Recurrent Cardiac Fibroelastoma. Is It Really a Benign Tumor?» (en anglès). Rev Esp Cardiol (Engl Ed), 2018 Ag; 71 (8), pp: 685-687. ISSN 1885-5857. DOI: 10.1016/j.rec.2017.04.031. PMID: 28709859 [Consulta: 13 juliol 2020].
* ↑ Patel, J; Patel, S; Sheppard, MN «Benign cardiac tumours associated with sudden death» (en anglès). Europace, 2014 Jun; 16 (6), pp: 855-860. ISSN 1099-5129. DOI: 10.1093/europace/eut378. PMID: 24390387 [Consulta: 5 agost 2022].
* ↑ Bagwan, IN; Sheppard, MN «Cardiac lipoma causing sudden cardiac death» (en anglès). Eur J Cardiothorac Surg, 2009 Abr; 35 (4), pp: 727. ISSN 1010-7940. DOI: 10.1016/j.ejcts.2008.12.022. PMID: 19211255 [Consulta: 5 agost 2022].
* ↑ Fernández, NC «Choristoma» (en anglès). Soft tissue tumors & proliferations: Oral cavity & oropharynx. PathologyOutlines.com, Inc, 2020; Des 29 (rev), pàgs: 3 [Consulta: 29 maig 2022].

## Bibliografia

* Tubiana, Maurice. Tumor Cell Proliferation Kinetics and Tumor Growth Rate (en anglès). Acta Oncologica, 1989; 28 (1), pp: 113-121. ISSN 1651-226X. DOI 10.3109/02841868909111193 [Consulta: 22 novembre 2020].
* López Almaraz, Ricardo; Villafruela Álvarez, Cristina; Rodríguez Luis, José L.; Doménech Martínez, Eduardo. Neoplasias neonatales: experiencia de un centro (en castellà). An Pediatr (Barc), 2006 Des; 65 (6), pp: 529-535. PMID: 17194321. DOI 10.1157/13095844 [Consulta: 3 maig 2021].
* Rubin, Harry. Cell–cell contact interactions conditionally determine suppression and selection of the neoplastic phenotype (en anglès). Proc Natl Acad Sci USA, 2008 Abr 29; 105 (17), pp: 6215-6221. PMID: 18434545. DOI 10.1073/pnas.0800747105 [Consulta: 27 novembre 2020].
* Kajdos, Magdalena; Janas, Łukasz; Kolasa-Zwierzchowska, Dorota; Wilczyński, Jacek R.; Stetkiewicz, Tomasz. Microvesicles as a potential biomarker of neoplastic diseases and their role in development and progression of neoplasm (en anglès). Prz Menopauzalny, 2015 Des; 14 (4), pp: 283-291. PMID: 26848301. DOI 10.5114/pm.2015.56540 [Consulta: 18 juliol 2022].
* Gabrilovich, Dmitry. Host Response to Tumors (en anglès). MSD Manual (Professional Version). Merck Sharp & Dohme Corp, 2020; Nov (rev), pàgs: 3 [Consulta: 20 abril 2021].

## Enllaços externs

* Student questions about neoplasia Krafts, K. Pathology Student; 2016 Gen (anglès)
* What is a Neoplasm? Robertson, S. News Medical; 2018 Ag (anglès)
* The Pathology of Neoplasia Jabber, A. University of Misan; 2019 Gen (anglès)
* Neoplasias Arra, A. Patologia UAI; 2020 Maig (castellà)